Veres Gábor ösztöndíj rezidensek, fiatal szakorvosok számára

Veres Gábor Professzor Úrra mind úgy emlékezünk, aki elsődleges feladatai között érezte a fiatal orvosgeneráció fejlődésének elősegítését, mindig lehetett támogatására számítani, akár szakmai továbbképzésről, tanulmányútról vagy egy hazai konferenciáról volt szó.

A róla elnevezett pályázat célja a fiatal csecsemő- és gyermekgyógyász rezidensek/szakorvosok támogatása, mobilizálása, melyet több kategóriában lehet megpályázni, úgy mint:

1. Klinikák és országos intézetek

2. Megyei és városi kórházak

3. Alapellátásban dolgozók

4. Határon túli orvosok kategóriákban

A pályázónak a díj elnyeréséhez pályázatot kell beadnia, melyben meg kell jelölnie a célt, indokolni a helyet, majd a tanulmányút, továbbképzés után a tapasztalatairól írásban kell számot adnia.

Minden kategóriában az első három helyezett részesülhet a díjban, a legjobb pályázó 500.000,- Ft, a második 400.000,Ft, míg a harmadik helyezett 300.000 Ft díjban részesül. Ez az összeg – elszámolási kötelezettség mellett – tanulmányút / továbbképzés regisztrációs, utazási- szállás- és étkezési költségeire használható fel.

Elszámolás módja: A díjazott a támogatás összegének erejéig a Társaság nevére kiállított – a tanulmányút, tanfolyam során felmerült – szállás- utazás, és étkezési költségekről szóló, a jogszabályokban foglaltaknak megfelelő számlák benyújtásával számol el.

A pályázat benyújtásának korhatára: 35 év azzal, hogy az igazoltan GYES/GYED/CSED-en töltött évekkel a korhatár max. 5 évvel, 40 éves korig megnövelhető.

A díj odaítélésének feltétele, hogy a pályázó a Magyar Gyermekorvosok Társaságának a rendes tagja legyen és a pályázat benyújtásakor tagdíj tartozása ne álljon fenn a Társaság felé.

A beérkezett pályázatokat egy az MGYT vezetősége által megválasztott 5 fős bizottság bírálja el, ítéli oda.

A pályázat benyújtásának határideje: **2025.09.30. éjfél**

A pályázat benyújtásának módja:

e-mail-en: mgytfotitkar@gmail.com

Az ösztöndíj(ak) átadására az MGYT éves kongresszusán kerül sor. A díjazottak nevét minden évben a Társaság hivatalos lapjában és honlapján közzé tesszük.

Pályázati adatlap

Pályázó neve:

Születési idő:

Lakcím:

E-mail cím:

Telefonszám:

Munkahelye:

Szakmai érdeklődési területe:

Megpályázott kategória: (aláhúzni)

1. Klinikák és országos intézetek

2. Megyei és városi kórházak

3. Alapellátásban dolgozók

4. Határon túli orvosok

MGYT tagság kezdete:

Korábbi MGYT támogatás:

Pályázat célja:

* tanulmányút támogatása
* érdeklődési területnek megfelelően a szakmailag vezető intézetbe való látogatás/gyakorlat
* konferencián való részvétel
* kutatási támogatás

A pályázat elnyerésével a díjazott vállalja, hogy összefoglalót ír a Gyermekgyógyászat folyóiratba a tanulmányútról/konferenciáról, amennyiben kutatási támogatást nyert, kutatásáról cikket publikál.

Következő dokumentumok csatolása szükséges:

Önéletrajz

Motivációs levél

Ajánlólevél

Szükség esetén GYED/GYES/CSED-en töltött idő igazolása

Kelt.

………………………………….

Pályázó aláírása